Source: https://www.jasenica.sk/urad/spolocny-obecny-urad-jasenica/posudzovanie-odkazanosti-obcana-na-socialnu-sluzbu-a-poskytovanie-opatrovatelskej-sluzby/
Timestamp: 2020-08-07 21:50:46+00:00
Document Index: 10654453

Matched Legal Cases: ['§ 31', '§ 16', '§ 41', '§ 92', '§ 31', '§ 92']

Posudzovanie odkázanosti občana na sociálnu službu a poskytovanie opatrovateľskej služby - Oficiálna stránka obce Jasenica
Posudzovanie odkázanosti občana na sociálnu službu a poskytovanie opatrovateľskej služby
Posudzovanie odkázanosti občana na...
CELKOM: 138496
a poskytovanie opatrovateľskej služby
Spoločný obecný úrad Jasenica so sídlom v Považskej Bystrici - oddelenie sociálnych služieb vykonáva posudzovanie občana na vybrané druhy sociálnych služieb a zastrešuje poskytovanie opatrovateľskej služby pre obce kumulované v SOU Jasenica.
Posudzovanie odkázanosti občana na vybrané druhy sociálnych služieb
V súlade so zákonom č. 448/2008 Z. z. o sociálnych službách v platnom znení je príslušná obec správnym orgánom v konaniach o odkázanosti na sociálnu službu poskytovanú v zariadení pre seniorov, zariadení opatrovateľskej služby, dennom stacionári a na opatrovateľskú službu.
1) Postup pri konaní o posúdenie odkázanosti na sociálnu službu (v zariadeniach sociálnych služieb aj na opatrovateľskú službu):
Občan s trvalým pobytom v príslušnej obci podáva osobne alebo poštou priamo na Spoločný obecný úrad v Jasenici so sídlom v Považskej Bystrici - oddelenie sociálnych služieb alebo na obec, kde má trvalý pobyt, nasledovné tlačivá:
Žiadosť o posúdenie odkázanosti na sociálnu službu - vypĺňa občan (v žiadosti zaškrtne druh sociálnej služby a formu sociálnej služby)
Potvrdenie poskytovateľa zdravotnej starostlivosti o zdravotnom stave fyzickej osoby, ktoré vyplní, potvrdí a podpíše zmluvný všeobecný lekár alebo výpis, správa o priebehu a vývoji choroby, zdravotného postihnutia zo zdravotnej dokumentácie (napr. prepúšťacia správa z nemocnice) nie staršie ako šesť mesiacov
Tlačivo žiadosti o posúdenie odkázanosti na sociálnu službu a potvrdenia poskytovateľa zdravotnej starostlivosti o zdravotnom stave fyzickej osoby nájdete nižšie v sekcií Formuláre na prevzatie a vytlačenie, prípadne si ho môžete prevziať osobne na Spoločnom obecnom úrade Jasenica, Oddelenie sociálnych služieb, Námestie A. Hlinku 29/34, 017 01 Považská Bystrica alebo na príslušnej obci.
Poradenstvo pred podaním žiadosti o posúdenie odkázanosti poskytuje zamestnanec oddelenia sociálnych služieb (tel. č.: 042/42 62 177).
Posudková činnosť na účely poskytovania sociálnej služby v zariadeniach sociálnych služieb a na opatrovateľskú službu (kompetencia obcí/miest) je zdravotná posudková činnosť a sociálna posudková činnosť. Posudkovou činnosťou sa zisťuje odkázanosť fyzickej osoby s ťažkým zdravotným postihnutím, fyzickej osoby s nepriaznivým zdravotným stavom alebo z dôvodu dovŕšenia dôchodkového veku na sociálnu službu v zariadení pre fyzické osoby, ktoré sú odkázané na pomoc inej fyzickej osoby a na opatrovateľskú službu. Výsledkom posudkovej činnosti je posudok o odkázanosti na sociálnu službu, ktorý je podkladom pre vydanie rozhodnutia o odkázanosti na sociálnu službu.
Upozornenie: Žiadosť o posúdenie odkázanosti na sociálnu službu podáva fyzická osoba, ktorá je žiadateľom alebo jej zákonný zástupca. V prípade, ak pre svoj zdravotný stav nemôže sama podať žiadosť, podáva ju na základe plnomocenstva iná fyzická osoba podľa § 31 až 33b Občianskeho zákonníka. Žiadosť môže podať aj iná fyzická osoba, ktorá bude v rámci konania o odkázanosti na sociálnu službu ustanovená opatrovníkom v zmysle § 16 ods. 2 zákona č. 71/1967 Zb. o správnom konaní v znení neskorších predpisov.
Zoznam príloh k žiadosti o posúdenie odkázanosti na sociálnu službu:
rozsudok zo súdu - fotokópia.
splnomocnenie (overené podpisy) - fotokópia, alebo
generálna plná moc (overený podpis) - fotokópia.
rodný list - fotokópia.
prehlásenie o súhlase s ustanovením za opatrovníka
potvrdenie ošetrujúceho lekára o zdravotnom stave
Všetky potrebné tlačivá nájdete nižšie v sekcií Formuláre na prevzatie a vytlačenie.
Elektronický formulár na vyplnenie:
Vzhľadom na to, že súčasťou žiadosti sú aj zdravotné záznamy, nie je možné ju podať elektronicky
Formuláre na prevzatie a vytlačenie:
Žiadosť o posúdenie odkázanosti na sociálnu službu.docx (14.95 kB)
Potvrdenie poskytovateľa zdravotnej starostlivosti.docx (12.6 kB)
Prehlásenie o súhlase s ustanovením za opatrovníka.docx (11.67 kB)
Potvrdenie ošetrujúceho lekára o zdravotnom stave.docx (11.49 kB)
Po vydaní rozhodnutia a posudku o odkázanosti na sociálnu službu rozhodnutie nadobúda právoplatnosť 15 dní od jeho prevzatia a tieto doklady slúžia ako prílohy ku žiadosti o zabezpečenie poskytovania sociálnej služby v zariadeniach sociálnych služieb a na opatrovateľskú službu
2) Postup pri konaní o posúdenie odkázanosti na sociálnu službu na základe posudku vydaného Úradom práce, sociálnych vecí a rodiny na účely kompenzácie ťažkého zdravotného postihnutia, a posudku o odkázanosti na sociálnu vydaného inou obcou alebo vyšším územným celkom, ak tento bol vydaný (v zariadeniach sociálnych služieb aj na opatrovateľskú službu):
Žiadosť o posúdenie odkázanosti na opatrovateľskú službu - vypĺňa občan (v žiadosti zaškrtne druh sociálnej služby a formu sociálnej služby)
Potvrdenie poskytovateľa zdravotnej starostlivosti o zdravotnom stave fyzickej osoby, ktoré vyplní, potvrdí a podpíše zmluvný všeobecný lekár
Komplexný posudok vydaný Úradom práce, sociálnych vecí a rodiny, ak je jeho obsahom aj stupeň odkázanosti na sociálnu službu, alebo,
Posudok o odkázanosti na sociálnu službu vydaný inou obcou (podľa trvalého bydliska) + právoplatné rozhodnutie o odkázanosti na sociálnu službu vydané inou obcou, alebo,
Posudok o odkázanosti na sociálnu službu vydaný VÚC (podľa trvalého bydliska) + právoplatné rozhodnutie o odkázanosti na sociálnu službu vydané VÚC.
Obec Jasenica ako poskytovateľ opatrovateľskej služby v 24 obciach kumulovaných v Spoločnom obecnom úrade Jasenica zabezpečuje opatrovateľskú službu na území príslušnej obce. Snahou je podpora opatrovateľskej služby v obciach pre občanov odkázaných na pomoc inej osoby, najmä pri úkonoch sebaobsluhy, úkonoch starostlivosti o svoju domácnosť a základných sociálnych aktivitách v prirodzenom domácom prostredí. Poslaním je poskytnutie pomoci pre skvalitnenie života bez pocitu osamelosti, s primeranou mobilizáciou schopností a s akcentom na rešpektovanie individuálnych potrieb občanov.
Opatrovateľská služba podľa § 41 zákona č. 448/2008 Z. z. o sociálnych službách je sociálna služba poskytovaná fyzickej osobe, ktorá:
Komu nemožno poskytovať opatrovateľskú službu:
podľa zákona č.447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov,
ktorej sa poskytuje peňažný príspevok na osobnú asistenciu podľa zákona č.447/2008 Z. z.,
1) Žiadosť o zabezpečenie poskytovania sociálnej služby:
Žiadosť o zabezpečenie poskytovania sociálnej služby podáva občan, ktorý má vydané právoplatné rozhodnutie o odkázanosti na opatrovateľskú službu. Opatrovateľská služba sa poskytuje občanom s trvalým pobytom v obci na základe:
písomnej Žiadosti o zabezpečenie poskytovania sociálnej služby,
Vyhlásenia o majetku fyzickej osoby na účely platenia úhrady za sociálnu službu (vyplnené a úradne overené),
dokladu o výške aktuálneho príjmu žiadateľa (rozhodnutie zo Sociálnej poisťovne o výške dôchodku) a iných s ním spoločne posudzovaných osôb ku dňu podania žiadosti,
posudku o odkázanosti na sociálnu službu vydaného príslušnou obcou,
právoplatného rozhodnutia o odkázanosti na sociálnu službu vydaného príslušnou obcou,
ak nie je žiadateľ spôsobilý na právne úkony, doklady potvrdzujúce túto skutočnosť,
ak je žiadateľ spôsobilý na právne úkony, ale nie je schopný podpisu, je nutné doložiť splnomocnenie alebo generálnu plnú moc, alebo potvrdenie ošetrujúceho lekára na základe § 92 ods. 6 zákona č. 448/2008 Z.z. o sociálnych službách,
v prípade úmrtia žiadateľa je potrebné doložiť úmrtný list alebo oznámenie o úmrtí.
Tlačivo žiadosti o zabezpečenie poskytovania sociálnej služby, vyhlásenia o majetku fyzickej osoby na účely platenia úhrady za sociálnu službu a potvrdenia ošetrujúceho lekára nájdete nižšie v sekcií Formuláre na prevzatie a vytlačenie, prípadne si ho môžete prevziať osobne na Spoločnom obecnom úrade Jasenica, Oddelenie sociálnych služieb, Námestie A. Hlinku 29/34, 017 01 Považská Bystrica.
Žiadosť spolu so všetkými prílohami podá občan na Spoločný obecný úrad Jasenica, Oddelenie sociálnych služieb, Námestie A. Hlinku 29/34, 017 01 Považská Bystrica.
Základné sociálne poradenstvo v súvislosti s poskytovaním opatrovateľskej služby poskytuje zamestnanec oddelenia sociálnych služieb (tel. č.: 042/42 62 177).
Upozornenie: Žiadosť o zabezpečenie poskytovania sociálnej služby podáva fyzická osoba, ktorá je žiadateľom. V prípade, ak pre svoj zdravotný stav nemôže sama podať žiadosť, podáva ju na základe plnomocenstva iná fyzická osoba podľa § 31 až 33b Občianskeho zákonníka. Podľa § 92ods. 6 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov môže na základe potvrdenia ošetrujúceho lekára o zdravotnom stave tejto fyzickej osoby podať žiadosť aj iná osoba.
Po splnení vyššie uvedeného sa so žiadateľom uzatvorí Zmluva o poskytovaní sociálnej služby na základe ktorej sa realizuje opatrovateľská služba.
Zmluva o poskytovaní sociálnej služby obsahuje označenie zmluvných strán, druh poskytovanej sociálnej služby, vecný rozsah sociálnej služby, formu poskytovania sociálnej služby, deň začatia poskytovania sociálnej služby, miesto a čas poskytovania sociálnej služby, sumu úhrady za sociálnu službu, spôsob jej určenia a spôsob jej platenia, podmienky jej vrátenia, podmienky jej zúčtovania a lehotu na jej zúčtovanie, podmienky zvyšovania sumy úhrady za sociálnu službu, dôvody jednostrannej výpovede zmluvy a sumu nezaplatenej úhrady za sociálnu službu (pohľadávky voči fyzickým osobám s vyživovacou povinnosťou).
Úhrada za opatrovateľskú službu sa vypočítava na základe schváleného všeobecne záväzného nariadenia č.4/2015 o poskytovaní sociálnych služieb, o spôsobe a výške úhrad za sociálne služby v zriaďovateľskej pôsobnosti obce Jasenica resp. príslučnej obce.
Žiadosť nie je možné podať elektronicky nakoľko jej súčasťou sú prílohy, ktoré nie je možné zaslať elektronicky
Žiadosť o zabezpečenieposkytovania SS.docx (17.35 kB)
Vyhlásenie o majetku fyzickej osoby na účely platenia úhrady za sociálnu službu.docx (12.3 kB)
Potvrdenie ošetrujúceho lekára o zdravotnom stave pre žiadosť o zabezpečenie poskytovania SS
V prípade, ak má občan záujem o zabezpečenie poskytovania opatrovateľskej služby bez posúdenia jeho odkázanosti na sociálnu službu, požiada priamo poskytovateľa opatrovateľskej služby o poskytovanie opatrovateľskej služby (opatrovateľská služba sa bude poskytovať bez finančnej podpory z verejných prostriedkov). V tomto prípade si bude občan hradiť úhradu za poskytovanie opatrovateľskej služby vo výške ekonomicky oprávnených nákladov za túto poskytovanú opatrovateľskú službu.
2) Zoznam čakateľov na poskytovanie opatrovateľskej služby:
V prípade, že v príslušnej obci nie je voľné miesto a fyzická osoba súhlasí s evidenciou v zozname čakateľov na poskytovanie opatrovateľskej služby, poskytovateľ zaeviduje jeho žiadosť v zozname čakateľov a zároveň o tom písomne oboznámi žiadateľa. Na základe uvedeného, poskytovanie opatrovateľskej služby bude občanovi zabezpečené podľa poradia v zozname čakateľov. Ak žiadateľ, ktorý bol vyzvaný k poskytovaniu opatrovateľskej služby a odmietne toto poskytovanie, jeho žiadosť sa pokladá za vybavenú a nie je ďalej vedený v zozname čakateľov. Opätovne si môže v prípade záujmu podať žiadosť o zabezpečenie poskytovania opatrovateľskej služby spolu so všetkými prílohami a bude zaevidovaný ako nový žiadateľ na poslednom mieste v zozname čakateľov.
Ak žiadateľ, ktorý bol vyzvaný k poskytovaniu opatrovateľskej služby a zo zdravotných dôvodov nemôže byť u neho začaté poskytovanie opatrovateľskej služby (napr. hospitalizácia žiadateľa), bude ponechaný na prvom mieste a miesto bude ponúknuté ďalšej fyzickej osobe zo zoznamu čakateľov.
Zoznam čakateľov na poskytovanie opatrovateľskej služby obsahuje:
číslo žiadateľa (kvôli ochrane osobných údajov a bezpečnostnej smernici /GDPR)
obec trvalého bydliska žiadateľa
dátum zaradenia do poradovníka
Obec Jasenica ako poskytovateľ opatrovateľskej služby v súčasnosti neeviduje poradovník čakateľov na opatrovateľskú službu (nulový stav).
Dnes je piatok, 7.8.2020, 23:50:45